nacrt

Na temelju članka 39. Zakona o pomorskom dobru i morskim lukama (Narodne novine, broj 83/2023.) i članka 53. Statuta Grada Bakra („Službene novine Grada Bakra“, broj 4/18., 12/18., 4/20., 3/21., 14/21., 10/23., 12/23., 14/23. i 15/23. – pročišćeni tekst), Gradsko vijeće Grada Bakra na \_\_. sjednici održanoj \_\_. \_\_\_\_\_\_\_\_\_\_ 2025. godine, donosi

**IZMJENE I DOPUNE PLANA UPRAVLJANJA POMORSKIM DOBROM NA PODRUČJU GRADA BAKRA**

**ZA RAZDOBLJE 2024. – 2028. GODINE**

Članak 1.

Plan upravljanja pomorskim dobrom na području Grada Bakra (u daljem tekstu: Plan)za razdoblje od 2024. do 2028. godine donesen je na sjednici Gradskog vijeća Grada Bakra održanoj 25. lipnja 2024. godine i objavljen je u „Službenim novinama Grada Bakra“ br. 7 od 27. lipnja 2024. godine.

Članak 2.

U tablici iz članka 8. Plana, lokacije označene rimskim brojevima I, II i III brišu se, oznake IV, V, VI i VII postaju brojevi I, II, III i IV te se tablica mijenja i glasi:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Oznaka**  **lokacije** | **Naziv lokacije** | **Katastarska oznaka** | **Opis lokacije na pomorskom dobru** | **Djelatnost** | **Rok na koji se dozvola daje** | **Sredstvo i broj sredstva kojima se svaka pojedina djelatnost temeljem dozvole na pomorskom dobru može obavljati** | **Obveza obavljanja**  **djelatnosti tijekom cijele godine** | **Obračunska jedinica/ površina** | **Broj dozvola**  **(godišnje)** |
| I | Žal ribara | K.č.2524/1i 2524/2 K.o. Bakar | Kamenom obloženi plato na sjeveroistočnoj strani crkve sv. Margarete | Komercijalno-rekreacijski sadržaji | 1-20 dana | Kulturne, komercijalne, zabavne, športske priredbe | Ne | m2/dan  500,00 | 5 |
| II | Žal ribara | K.č. 2524/1,  2524/2 K.o. Bakar | Kamenom obloženi plato na sjeveroistočnoj strani crkve sv. Margarete | Ugostiteljstvo i trgovina | 1-20 dana | Štand (rukotvorine, igračke, suveniri i sl.), ambulantna prodaja (škrinja, aparati za sladoled i sl.) | Ne | paušal | 5 |
| III | Primorje | K.č. 2509/2 K.o. Bakar | Sjeveroistočna strana uz objekt Malenica | Komercijalno- rekreacijski  Sadržaji | 1-20 dana | Kulturne, komercijalne, zabavne, športske priredbe | Ne | m2/dan  40,00 | 5 |
| IV | Na svim lokacijama | - |  | Komercijalno-rekreacijski sadržaji | 1-20 dana | Snimanje komercijalnog programa i reklamiranje, slikanje i fotografiranje | Ne | paušal/dan | 10 |

**Članak 3.**

Članak 8. mijenja se i glasi:

„Za obavljanje djelatnosti navedenih u članku 8. ovog Plana, dozvola se izdaje na pomorskom dobru izdaje se na rok do 20 dana na zahtjev gospodarskog subjekta.“

**Članak 5.**

Članci 10., 11., 12., 13., 14. i 15. Plana brišu se.

**Članak 6.**

Članci 16., 17.,18.,19. i 20. Plana postaju članci 10.,11.,12., 13. i 14.

**Članak 7.**

Ove Izmjene i dopune Plana upravljanja pomorskim dobrom na području Grada Bakra za razdoblje od 2024. – 2028. godine stupaju na snagu osam dana od dana objave u „Službenim novinama Grada Bakra“.

KLASA:

URBROJ: 2170-2-07/06-25-

Bakar, \_\_\_, \_\_\_\_\_\_\_\_ 2025.godine

GRADSKO VIJEĆE GRADA BAKRA